  Анжелика Тихонова корреспондент Ижкарын туэ гужем XXI даурын тужгес кезьытэз луиз. Со сярысь Удмуртиысь Гидрометцетрлэн пресс-секретарез Алла Шумихина «ВКонтакте» мерлыко вотэсысь огиназ ивортэ. Дырпусъя гужем ӵоже 30 градус пӧсь куазен одӥг нунал но пусъемын ӧвӧл Алла Шумихина, Удмуртиысь Гидрометцентрлэн пресс-секретарезШоро-куспо температура +15,6 градус луиз. XXI даурын кезьыт гужемъя кыкетӥ инты басьтэ 2002-тӥ ар, куинетӥ интыын – 2001-тӥ ар. Нош кылем дауре кезьыт гужемъёс 1994-тӥ арын, 1992-тӥ арын но 1986-тӥ арын вал. Малпасько вал, гужеммы берло аръёс ӵоже тужгес котэз луоз. Паймымон, но озьы ӧвӧл. Берпуметӥ 20 ар ӵоже тужгес мускыт гужем 2017-тӥ арын пусъемын, соку 312 мм зор усиз. Туэлэсь трос зориз 2000, 2004, 2012 но 2015 аръёсы Алла Шумихина, Удмуртиысь Гидрометцентрлэн пресс-секретарезТуэ гужем ӵоже 259 мм зоръёс усизы. Нош куазез чакланъёс лэсьтон дырысен тужгес зоро гужем вал 1984-тӥ арын – 448 мм. Туэ гужем 92 нунал пӧлысь 58 нуналзэ Ижкарын зориз Ӵошатоно ке, 2015-тӥ арын 65 зоро нуналъёсты пусйизы – со 1961-тӥ арысен рекорд. Матысь нуналъёсы кӧс куазь возиськоз. Нуназе температура +16…+21 градусозь ӝутскоз Тегъёс: Ижкар Гидрометцентр Удмуртия куазь инкуазь гужем  